Съдържание

# Помощник за диаграма - Серии от данни

На тази страница от помощника за диаграма можете да промените диапазона източник за всяка серия от данни поотделно, включително за надписите. Можете да промените също и диапазона с категории и свойствата на категориите, например цветовете. Можете първо да изберете диапазон в страницата „Диапазон с данни“, след което тук да премахнете излишните серии от данни или да добавите нови от други клетки.

Ако тези настройки не са ви необходими, просто задайте диапазона с данни в страницата „Диапазон с данни“ и пропуснете тази страница.

За достъп до тази команда...

#### От лентата с менюта:

Изберете Вмъкване - Диаграма - Серия от данни...

Щракнете двукратно върху диаграма, след което изберете Форматиране - Диапазони с данни.

#### От интерфейса с раздели:

Изберете Вмъкване - Диаграма - Серия от данни...

#### От лентите с инструменти:

Вмъкване на диаграма

Този диалогов прозорец е налице само за диаграми, базирани върху таблица на Calc или Writer.

Натиснете Shift+F1 и посочете някоя контрола, за да научите повече за нея.

## Организиране на серии от данни

В списъчното поле Серия от данни виждате списък на всички серии от данни в текущата диаграма.

- За да организирате сериите от данни, изберете елемент от списъка.

- Щракнете върху Добавяне, за да добавите нова серия от данни под избраната. Тя ще има същия тип като избрания елемент.

- Щракнете върху Премахване, за да премахнете избрания елемент от списъка Серия от данни.

- Използвайте бутоните със стрелки нагоре и надолу, за да местите избрания запис в списъка нагоре или надолу. Това не променя реда на данните в таблицата източник, а само подреждането в диаграмата.

## Редактиране на серии от данни

1. Щракнете върху елемент в списъка, за да прегледате и редактирате свойствата му.

   В списъка „Диапазони с данни“ виждате предназначенията и диапазоните от клетки на компонентите на серията от данни.

2. Щракнете върху елемент, после редактирайте съдържанието в текстовото поле по-долу.

   Надписът до текстовото поле показва избраното в момента предназначение.

3. Въведете диапазона или щракнете върху Избиране на диапазон с данни, за да минимизирате диалоговия прозорец и да изберете диапазона с мишката.

   Ако ви е необходима област, съставена от отделени един от друг блокове от клетки, въведете първия диапазон, после ръчно добавете знак „точка и запетая“ в края на текстовото поле и въведете другите диапазони, също разделени с точка и запетая.

Областите с предназначение „данни“, например „Стойности на Y“, не трябва да включват клетка с надпис.

## Промяна на надписите на данните

- Въведете или изберете област от клетки, която да бъде използвана като източник на текстове за категории или надписи на данните.

Според типа на диаграмата текстовете се показват върху оста X или като надписи на данните.

## Промяна на свойствата на категориите

Всяка категория може да има цвят за запълване и цвят за очертаване.

Можете да редактирате цветовете за запълване и за очертаване. Цветовете се определят чрез диапазон от клетки със същия размер като диапазона с категории.

Стойностите на цветовете се изразяват с помощта на червените, зелените и сините им компоненти (RGB), обединени посредством функцията COLOR().

Диапазони с данни за цветове на очертания и запълване могат да се указват само за колонни, лентови, кръгови и мехурчести диаграми, както и за диаграми от тип „Колони и линии“.

### Задаване на цвят за запълване на категория

1. Щракнете върху елемента Цвят на запълване в списъка.

2. В полето Диапазон за цвят на запълване въведете диапазоните от клетки, съдържащи стойностите на цветовете за запълване.

### Задаване цвета на канта за категория

1. Щракнете върху елемента Цвят на канта в списъка.

2. В полето Диапазон за цвят на канта въведете диапазоните от клетки, съдържащи стойностите на цветовете за кантовете.

### Пример

Теми, свързани с показаната

Вмъкване на диаграми

Помощник за диаграма - Тип диаграма

Помощник за диаграма - Диапазон с данни

Помощник за диаграма - Елементи на диаграмата

Моля, подкрепете ни!