Съдържание

# Сливане и центриране на клетките

Това е превключваема контрола, която обединява всички клетки от правоъгълна селекция в една клетка или връща обединени клетки към оригиналните отделни клетки. В първия случай командата центрира съдържанието на обединените клетки.

Контролата се показва като включена винаги, когато селекцията съдържа слети клетки, което показва, че щракването върху нея ще раздели клетките.

Обединяването на клетки може да доведе до грешки при изчисляване на формулите в таблицата.

За достъп до тази команда...

#### От лентата с менюта:

Изберете Форматиране - Сливане и разделяне на клетки - Сливане и центриране на клетките.

#### От интерфейса с раздели:

Изберете Начало - Сливане и центриране на клетките.

#### От лентите с инструменти:

Сливане и центриране на клетките

Клетките не мога да се сливат повторно, без първо да се разделят.

Сливането на селекция от клетки, която частично включва вече обединени клетки, обикновено е възможно чрез Разделяне на слети клетки, последвано от Сливане на клетки, без да се променя началната селекция. Резултатът до голяма степен зависи от предишните ви избори при сливане на клетки, направени чрез описаните по-долу настройки в диалога Сливане на клетки.

Не се поддържа множествена селекция, тоест селекцията трябва да бъде правоъгълна.

Обединената клетка получава името и съдържанието на първата клетка от селекцията.

Ако повече от една от обединяваните клетки има съдържание, се отваря диалоговият прозорец Сливане на клетки.

### Настройки в диалога „Сливане на клетки“

Налице са три възможности:

- Преместване съдържанието на скритите клетки в първата клетка: настоящото съдържание на скритите клетки се обединява в първата клетка, а скритите се изпразват; резултатите на формулите, цитиращи скритите клетки или първата клетка, се променят.

- Запазване съдържанието на скритите клетки: съдържанието на скритите клетки се запазва; резултатите на формулите, цитиращи тези клетки, не се променят.

- Изтриване съдържанието на скритите клетки: съдържанието на скритите клетки се премахва; резултатите на формулите, цитиращи тези клетки, се променят.

Теми, свързани с показаната

Сливане на клетки

Разделяне на слети клетки

Сливане и разделяне на клетки

Цитиране на клетка от друг лист

Сливане и разделяне на клетки

Моля, подкрепете ни!