Съдържание

# Обобщена таблица

Задайте желаното оформление на обобщената таблица.

За достъп до тази команда...

#### От лентата с менюта:

Изберете Вмъкване - Обобщена таблица, в диалога Избор на източник изберете настройката Текуща селекция или Наименуван диапазон от падащия списък.

Изберете Вмъкване - Обобщена таблица, в диалога Избор на източник изберете Източник на данни, регистриран в LibreOffice, натиснете OK, за да видите диалога Избор на източник на данни.

#### От интерфейса с раздели:

Поставете курсора в обобщената таблица и изберете Данни - Обобщена таблица.

#### От контекстното меню:

Поставете курсора в обобщената таблица и изберете Свойства.

#### От лентите с инструменти:

Обобщена таблица

Обобщена таблица

В обобщената таблица полетата с данни се показват като бутони, които можете да плъзгате и пускате, за да зададете структурата ѝ.

## Оформление

За да зададете оформлението на обобщена таблица, плъзгайте и пускайте бутоните на полетата с данни в областите Филтри, Полета за редове, Полета за колони и Полета с данни. Чрез плъзгане и пускане можете също така да пренареждате полетата с данни в обобщената таблица.

LibreOffice автоматично добавя надписи на бутоните, които са плъзнати в областта Полета с данни. Надписът съдържа името на полето с данни, както и формулата, с която са получени данните.

За да промените функцията, използвана за поле с данни, щракнете двукратно върху бутон в областта Полета с данни, за да отворите диалоговия прозорец Поле за данни. Освен това можете да щраквате двукратно и върху бутоните в областите Полета за редове и Полета за колони.

## Настройки

Показва или скрива допълнителни настройки за дефиниране на обобщената таблица.

### Игнориране на празните редове

Предизвиква игнориране на празните полета в източника на данни.

### Разпознаване на категории

Указва автоматично приписване на редове без етикети към категорията на съответния по-горен ред.

### Показване на сумарна колона

Предизвиква изчисляване и показване на общ резултат по колони.

### Показване на сумарен ред

Предизвиква изчисляване и показване на общ резултат по редове.

### Добавяне на филтър

Добавя бутон за филтриране в обобщени таблици, базирани на данни от електронна таблица.

Отваря диалоговия прозорец Филтър.

### Разрешаване на подробен изглед

Отметнете това поле и щракнете двукратно върху надпис на елемент в таблицата, за да покажете или скриете подробностите за този елемент. Махнете отметката от полето и щракнете двукратно върху клетка в таблицата, за да редактирате съдържанието на клетката.

За да прегледате подробните данни в обобщена таблица, направете едно от следните неща:

- Изберете област от клетки, после изберете Данни - Групиране и план - Видими детайли.

- Щракнете двукратно върху поле в таблицата.

Ако щракнете двукратно върху поле, което има съседни полета на същото ниво, ще се отвори диалоговият прозорец Показване на детайлите:

## Показване на бутони за разгъване/свиване

Показва бутони за разгъване и свиване, които улесняват използването на обобщената таблица с компактно оформление.

## Източник и местоназначение

Задайте настройките за показване на резултатите в обобщената таблица.

### Източник

Избира областта, която съдържа данните за текущата обобщена таблица.

Наименуван диапазон: избира наименувания диапазон от падащия списък.

Селекция: избира областта, която съдържа данните на обобщената таблица.

### Местоназначение

Изберете областта, в която да се покажат резултатите на обобщената таблица.

Нов лист: създава в документа лист, който да приеме обобщената таблица.

Наименуван диапазон: избира наименувания диапазон от падащия списък.

Селекция: избира горната лява клетка на създадената обобщена таблица.

Ако избраната област съдържа данни, обобщената таблица замества тези данни. За да предотвратите загубата на съществуващи данни, изберете Нов лист.

### Свиване / Разгръщане

Щракнете върху иконата Свиване, за да смалите диалоговия прозорец до размера на входното поле. Така е по-лесно да маркирате нужното обръщение в листа. При това иконата автоматично се превръща в икона Разгръщане. Щракнете върху нея, за да върнете първоначалния размер на диалоговия прозорец.

Диалоговият прозорец се минимизира автоматично, когато щракнете в листа с мишката. След като отпуснете бутона на мишката, диалоговият прозорец се възстановява и областта на обръщението, дефинирана с мишката, се откроява в документа със синя рамка.

Свиване

Разгръщане

Теми, свързани с показаната

Клавишни комбинации за обобщени таблици

Моля, подкрепете ни!